open-index/open-wikipedia-markdown huggingface dataset:
Galeazzo Alessi

**Galeazzo Alessi** (Perugia 1512 - 1572) o l'è stæto un architetto do periodo rinascimentale.
In zoventù a Romma o l'ha moddo de formase seguindo l'esempio de Michelangelo Buonarroti. Doppo un periodo in to quale o ritorna  
in ta sò çittæ natale, da o 1548 o l'arriva a Zena.

## Vìtta
### A Baxilica de Santa Maria Assunta in Caignan
A Zena l'attivitæ de Alessi a saiä destinä a lasciä un'impronta notevole. In to 1552 o comença a realizzasiun da Baxilica de S. Maria Assunta in Caignan (commiscionä o 7 seténbre 1549), dove o repiggia o schemma ideou da Donao Bramante pe a Baxìlica de Sàn Pê in Vaticàn, con unna cianta a croxe grega e unna cupola çentrale çircondä da quattro cupolinne in sce i canti. I quattro prospetti son pægi, caratteristica che attualmente (da quande i dintorni son densi de costruçioin successive) a se nota meno che ao tempo d'a realisaçion. Anche doppo o trasferimento de Alessi a Milan, l'architetto perugin o resta direttô di travaggi, che o segue attraverso collaboratôi. L'opera a saiä completä in to 1603, trentűn anni doppo a morte do progettista.

### Atre opere d'Alessi a Zena
A Zena o progetta Porta Scibeia (verso l'anno 1550) e a cupola de Cattedrale de San Loenso. No gh'è solo Michelangelo e Bramante a ispirä o stile de Alessi, ma anche architetti comme Serli e Peruzzi. Questo o se vedde in te atre realizzasiuin zeneixi comme i palasso Cangiaxo e palasso Lercari-Parodi, o comme a villa de Pescheæ e a villa Cangiaxo in Arbä. In to periodo zeneize Alessi o progetta anche pe-a Repűbblica de Zena a nőa stradda da Bocchetta, da Campomon verso o Piemonte, ch'a vegne realizzä in ti anni 1584-1585.

### O periodo milaneise
Segundo i critici, quande l'architetto perugin o va a Milan (a intervalli, da o 1560) gh'è un appesantimento in ta parte decorativa de ső opere. Fra queste ricordemmo Palassio Marino e o cortî e a facciä de Santa Maria presso San Celso. Comunque Alessi o l'è fra i ciù grendi architetti da ső epoca.

## Atri progètti

Alessi
Categorîa:Biografìe
Jàcopo Ruffin

**Jacopo Ruffin** (Zena, 22 zügno 1805 - 19 zügno 1833) o l'è stæto un patriota do Risorgimento italian, appartegninte ä Carbonaja e poi ä *Giovine Italia* do Gioxeppe Mazzin.

## Biografia
Nasciüo in to mæximo giorno che vegniva ao mondo o Mazzin, o Ruffin o l'ea o figgio quartozenito do Benardo, originaio de Finalmarinn-a, fervente monarchico, e Elenoa Curlo, appartegninte a unna nobile famiggia de Taggia. O l'aveiva visto a lüxe in ta zona do porto de Zena ch'a se sviluppava in gio all'antiga Stradda Drita ao Mö (l'attuale via de Grazie). 

O l'aveiva trascorso i anni de l'infanzia ospite de un barba canonego a Taggia pe poi frequentä, ancon a Zena, o Collegio Reale da Santiscima Annunziä. In to 1819 o l'aveiva inisiou l'attivitæ de praticante in te un studdio notarile e a vint'anni o s'ea laureou in lezze. A Zena o l'ea arrivou a  ricrovï a carega de viçe-prescidente do Tribünâ de Prefettüa. 

Scontento de questa attivitæ, o decideiva de inscrivise ä facoltæ de mëxinna, in ta quæ o se laureava in to 1830 sotta a guidda de Giacomo Mazzin, poæ de Gioxeppe. Frequentando i Mazzin  o decideiva de aderï (1829), ä *Carboneria*. In seguito o l'intrava a fä parte da *Giovine Italia* assemme ai sö fræ Zane, Aostin e Ottavio.

Amigo dell'armatô Raffaele Rubattin e do poeta Gian Carlo De Neigro, o riusciva a portä avanti a sö attivitæ cospirativa all'interno di moti patriottichi continuando a sö attivitæ de ascistente all'Uspiä de Pammaton e compindo di viægi in ta zona de frontea co-a Fransa pe organizzä ommi e mezi.

### A morte in carçere
Ruffin o doveiva moï suicida in te unna *segreta* de prexoin interne ä Tôre Grimaldinna, ao Paxo Ducâ de Zena, donde o l'ea stæto cacciou come parteçipante ao moto insurresionâ attuou a Zena e a Lüsciandria in to zügno do 1833. Arrestou in ta nötte fra o 13 mazzo e o 14 maggio, o vegniva sottoposto pe un meise a tortüe e interrogatoi in to van tentativo de fâghe confessä i nommi di compagni patrioti. 

Segondo di stüddi recenti, o sö arresto o l'ea stæto favoio dä delasion de doî furê de fanteria (a quelli tempi o nomme *furê* o l'indicava un graddo de sottuffiziale corrispondente all'attuale sergente maggiô), Sebastian Sacco e Lodovico Turffs. In te un primmo momento paiva che a tradïlo fîse stæto l'amigo e collega mego Giambattista Castagnin. A teoria do suicidio a no l'ha mai convinto do tütto i storici: Ruffin, trovou co-a goa taggiä e privo de vitta pe dissanguamento, comme cappo de unna cospirasion o l'ea destinou a l'impiccaxon; se conscidera che se a penna capitale a fîse stæta eseguia, i tumulti avieivan posciüo piggiä ancon maggiô vigô. De chì l'ipotexi de un omicidio mascherou da suicidio.

### Lapide commemorativa
In ta tôre Grimaldinna in sö memoia l'è stæta posta unna lapide con l'inscrision:

De vie ghe son intitolæ a Zena e a Taggia, çittæ in ta quæ o l'è ricordou anche in te l'obelisco dedicou ai eroi taggiaschi.

## Notte


## Ätri progetti

Categorîa:Biografìe
Categorîa:Gente de Liguria
Biao Angelico

**Biao Angelico** ò Biòu Angélico (Vicchio, 1395 ca - Romma, 1455) o l' è stæto 'n grande pittô do Rinascimento, che a-o sécolo o se ciammava **Guiddo de Pê** e o l' ea intròu in ti fratti domeneghen co-o nomme de **Fra Zane di fratti de San Domennego de [[Fiesole]]**.

L'appellativo co-o quæ o l'è üniversalmente conosciüo o gh' è stæto dæto, *post mortem*, pe a grassia sôvianatürâ che emann-a da-i sö dipinti, oltre che pe e sö virtü religiôse. In te l'anno 1984 a qualifica de *biao* a ghe vegniva riconosciüa anche dä Gexa Cattolica a òpera do pappa Zane Paolo II.
## Vìtta
A l'inissio da sö attivitæ artistica o s'ea dedicòu a-e miniatüe di manoscriti.

## Opere
* *Nativitæ* (1440-1441)
* *Tebaide* (1420 ca)
* *Annunsiasion* (1424 circa)
* *[[San Nicolla da Bari]] e [[San Michë Arcángiou]]* (1424-1425)
* *Pâa de Annalena* (1430 ca)
* *Incontro fra San Domenego e San Françesco* (1430 ca)
* *Scena da vitta de l'apostolo Giacomo: liberasion de Ermogene* (1430 ca)
* *Incoronasion da Vergine*, Uffizi (1432 ca)
* *Incoronasion da Vergine*, Louvre (1434-1435)
* *Annunçiasion* (1432-1434 ca)
* *Giüdissio Universâ* (1432-1435 ca)
* *Madonna de l'Umiltæ* (1433-1435) 
* *Impoxision do nomme do Battista* (1434-1435)
* *Crìsto coronou de spinn-e*, (1435 ca)
* *Sant'Antonio* (1435—1440)
* *Depoxision dä Croxe* (1437-1440 ca)
* *Depoxision* (1438-1440)
* *Trasfigürasion* (1441-1443 ca)
* *[[San Loenso (personn-a)|San Loenso]] o riçeive i tesoi da Gexa e o fa a caitæ* (1447-1450 ca)
* *Predica de [[San Steva]] e a disputa in to Scinedrio* (1447-1450 ca)
* *Àngiou annunçiante e Vergine annunçiä* (1450)
* *Preghea in te l'orto*
* *Martirio de [[San Marco]]*
* *Annunçiasion*, in ta predella *Scene da vitta de Maria SS.ma*, San Zane Valdarno.

## Colegaménti esterni

Angelico
Angelico
Categorîa:Biografìe
Krull

**Krull** o l'é 'n film fantastego do 1983.

Inte 'n mondo ciamòu "Krull", ariva un mostro vegnìo da-o spassio. I sordatti do Mostro xattan a principessa Lyssa; o seû galante, o principe Colwyn, co' l'agiûtto de 'n mago, de 'n ciclope e de 'na banda de legere o va a-o castello do Mostro pe' liberà a seû sposa.

O principe Colwyn o l'é interpretòu da Ken Marshall, o mæximo attò ch'ò l'ha interpretòu 'n film d-a RAI inscia vìtta de Marco Polo.

Categorîa:Cine
Campan-na

A **campan-na** a l'è in strumentu de brunzu e a se tröva intu campanin de gêxe.

## Descriçion e stòia
In Liguria i cuncerti de campan-ne i van da 2 o 3 fin'a 12 o 13 campann-e.

## Colegamenti esterni
* Assuciasiun di Campanari Liguri che a porta avanti a tradissiun de sunâ manualmente http://www.campanariliguri.it.
Campora San Giovanni

**Campora San Giovanni** (*Campura San Giuvanni* o *Campura Santu Janni* into dialétto locâle) a l'é 'na çitæ de 7.500 abitànti (a-o 2018), a ciù grànde fraçión do comùn de Amantea, scitoâ inta provìnsa de Cozénsa. O sò pòrto o l'é un di ciù inportànti da Calàbria pe-i colegaménti into Mâ Mediterànio.

## Giögrafîa

## Stöia

## Pòsti de interèsse
## Economîa

## Coltûa

## Manifestaçioîn

## Fèste e fêe

## Comunicaçioîn

## Âtri progètti

## Colegaménti estèrni
* Associazione Campora Web Onlus

Categorîa:Fraçioìn da provìnsa de Cozénsa
Marta Vincenzi (politico)

**Marta Vincenzi** (Zêna, 27 de màzzo do 1947) a l'é 'na polìtica lìgure, ecs-scìndico de Zêna.

## Vìtta
A l'é stæta elezûa inte l'eleçión do 27 e 28 màzzo 2007, co-o 51,2% di vôti. A l'é stæta a prìmma scìndico dònna da çitæ.

## Âtri progètti

Categorîa:Biografìe
Categorîa:Scìndichi di comùn da Ligùria
Plusvalô

O **Plusvalô** o l'è ün di concetti fondamentali dell' economia politica, definio da Karl Marx in te a sö ben nota opera *[[O Capitâ]]*.
Marx o l'ea arrivou a definï o plusvalô partindo da o travaggio de dui atri economisti, *[[Adam Smith]]* e *[[David Ricardo]]*.
Mentre l' economia preçedente a vedeiva o valô in ti oggetti, limitandose a seguï quello che avvegne attraverso o scangio de unna merçe con un'atra, l'introdusion do concetto de plusvalô a l'ha portou a vedde che *o valô o deriva da o lòu*.
Segundo Lenin *a teoria do plusvalô a l'è a pria angolare d'a teoria economica de Marx.*

## A vendita da forsa de lòu
O valô de unna qualsiasi merçe perciò o l'è determinou da o *tempo de lòu socialmente neçessaio pe a sö prodüsion*. In atre parolle l'operaio o vende a sö forsa de lòu a-o proprietaio da fabbrica ( ò da tæra se o l'è un brassante agricolo ). Unna primma parte do tempo che l'operaio o passa lòuando a ghe serve pe guägnä quello che serve pe soddisfä i bezögni fondamentali, sö e d'a sö famiggia ( alimentasion, casa, etc.), oscia quelle che poemmo ciammä speize de mantegnimento, ottegnindo in cangio o salario.  O tempo rimanente o l'è invece quello in to quæ se prodüxe o plusvalô e segundo Marx o no vegne retribuio, essendo coscì ä base do profitto do capitalista.

Pe questo motivo o padron o l'ha interesse a allungä l'oraio da giornä de lòu (*Plusvalô assolüo*) e a diminuï o tempo neçessaio perchè l'operaio o l'arrive a prodüe quante serve pe e speize de mantegnimento (*Plusvalô relativo*). Quest'urtimo risültou o se ottegne con l'organizzasion do lòu e co-o svilüppo tecnologico.

## Colegaménti esterni

Categorîa:Economìa
Mä d'a pria (Calcolosi vescicale)

**Mä d'a pria** o l'è o nomme con o quale l'è popolarmente conosciüa unn-a condision patologica che in meixinna a se definisce **Calcolosi vescicale**. A pö esse causä da a migrasion in ta vesciga de un calcolo proveniente da o ren. O calcolo o pö invece essise formou direttamente in ta vesciga, a causa de un ristagno dell'urinna causou da ipertrofia prostatica, fimosi o stenosi (oscia restrenzimenti) dell'uretra. Fra e cause no gh' è solo o ristagno dell'urinna, ma anche infesioin, infiammasioin, e fattori dismetabolici do meximo tipo de quelli che causen i calcoli ai ren. I calcoli vescicali pöen esse composti da calcio (originæ dall'ipercalcemia) o da açido urico (in te questo caxo dovüi a unna dieta squilibrä). A calcolosi vescicale a l'e de gran lunga ciü frequente in ti ommi che in te donne, a causa da preponderansa di ristagni vescicali in to sesso maschile. I calcoli, che pöen raggiunze grandi dimenscioin, han superfizie liscia e forma *a [[övo]]*. Comünemente i calcoli son singoli.

## Scintomi
* Dolori ipogastrici che se irradien ao perineo e all' uretra; a votte vere coliche che se pöen irradiä finna ai genitali esterni.
* Disturbi in ta minsion.
* Ematuria (sangue in te urinne).

## Prognosi
A prognosi a dipende da eventuali complicasioin comme cistite, idronefrosi, insufficiensa renale, uremia cronica. Tütte queste complicasioin son dæte dä stasi urinaria.

## Esammi
* Radiografia sensa contrasto.
* Cistografia (Radiografia con contrasto).
* Cistoscopia.

## Terapia
* Medica: terapia da colica, da cistite e mezüe profilattiche (e mexime da calcolosi renale).
* Chirürgica: *Litotrissia* oscia frammentasion strümentale do calcolo.

## Âtri progètti

Categorîa:Mouttie
OpenOffice.org

**OpenOffice.org** o l'è un software de prodüttivitæ libero.
### Cose se intende pe software de prodüttivitæ
I software de prodüttivitæ son quelli programmi che se dövia pe scrive, pe fä conti, pe realizzä presentasioin de diapositive, pe disegnä, pe creä grafici, eççetera. L'è comüne che i software de prodüttivitæ seggian distribuï insemme sotto forma de un ünico programma, ciammou *suite*. Solitamente in te o momento che se accatta un elaboratô elettronico vegne installou o scistema operativo (a esempio Windows o Mac o Linux) ma no a suite de prodüttivitæ, che a vegne vendüa a parte. A ciü famosa fra queste suite a l'è Microsoft Office.

### Cose l'è o software libero
O software libero o l'è un software che o vegne rilasciou completamente de badda; a votte l'üso de questi programmi o permette de risparmiä e çentannæ de euro che costieva dotase dell' equivalente a pagamento.

### I programmi contegnüi in OpenOffice.org

- Writer, programma de scrittüa
- Calc, programma pe creä föggi de calcolo
- Impress, pe creä presentasioin de immagini
- Base, pe a creasion de database
- Draw (grafica)
- Math, pe generä formule matematiche.

OpenOffice.org o permette de sarvä i file segge in te i formati de Microsoft Office (.doc, .xls, .ppt) che in to formato OpenDocument Format (odf).
Ricordemmo che, a pröva da validitæ de OpenOffice.org, questo software o l'è stæto adottou da e amministrasioin pübbliche de India, Cinna, Israele, Brasï, e atri paixi. In Italia l'ütilizza a Provinça de Zena insemme a atri enti pübbliçi.

### Comme ottegnï OpenOffice
Questo software o pö esse scaregou da Internet all'indirisso seguente: http://it.openoffice.org

## Bibliografîa
Bonna parte de informasioin döviæ pe compilä questa voxe son derivæ da o libbro:
* 

## Vôxe corelæ
* VLC  (programma pe visualizzä video in sce o computer)
* Java (lenguazzo)
* Clam (programma antivirus)
* Audacity  (programma informatico open source pe a registraçion)

## Colegaménti estèrni

Categorîa:Informatica
Frisciö con a fænna de castagne

I **Frisciö con a fænna de castagne** son unna riçetta che a pö esse realizzä ä spedìa, ma con següa soddisfasion, speçialmente se vegnìan consümmæ belli cädi.

## Ingredienti
* Fænna de castagne
* Læte
* Pignö
* Zebibbo

## Preparasion
Mette assemme o læte e ä fænna de castagne remesciando continuamente finna a ottegnï unna pastella. Lasciä apôsä qualche menüto; azzunze i pignö e o zebibbo (in scarsa quantitæ) e frizze in öio abbondante (megio se de oliva extra vergine). Dopo avei scuoù l'öio in avanso, pösando i *frisciö* in sce do papë de strasse, pö esse azzunto do süccou vanigliou.

Categorîa:Cuxinn-a
Tore di Embriæghi

A **Tôre di Embriæghi** a l'è l'ünica superstite fra e nümerose tôre che se erzeivan inta çittæ de Zena into Medioevo.
 
## Descriçion e stöia
A se tröva in çimma ä "montâ a-a tore di Embriæghi" (*Salita alla torre degli Embriaci*), ä quæ a da o nomme. 

E atre tôre de Zena in parte son stæte abbattüe a causa de guære o de scontri, ma soviatütto son scomparse doppo o decretto do 1296, che o l'imponeiva che nisciün-na tôre a poesse superä l'altessa mascima de ottanta parmi. O scòpo de questo decretto o l'ea quello de impedï che e tôre fissan deuviæ inte e conteise çivî, che tanta parte han avüo inta stöia da çittæ. 

A Tôre di Embriæghi a s'è sarvä, inte quella occaxon, in riconoscimento di servissi reixi da-i Embriæghi durante e Crociate, perchè o cappostippite de questa famiggia o fu Ghiggermo Embriægo, dïto *Testa de maggio*, ch'o l'aveiva reizo poscibile a conquista de Gerusalemme con e sö macchine belliche.

## Âtri progètti

Categorîa:Architetûe de Zêna
Embriæghi
Gastrite acüta

A **Gastrite acüta** a l'è unna infiammasion do stömago, diversa dâ corrispondente forma cronica.

### Forme de gastrite acüta
Se distingue trei tipi de gastrite acüta:

- Catarrale
- Flemmonosa
- Corroxiva

### Forma Catarrale
A l'è causâ da de sostanse che arrivan in to stömago perchè collæ (*gastrite esogena*) o da di microbi provenienti da o sangue (*gastrite endogena*). A gastrite esogena a pö esse dæta da di alimenti (alcool, spesie, mangiâ andæto a mâ), o da de meixinne (aspirinna, antibiotici, iodio), o da di veleni, o da di batteri (stafilococco enterotöscego). Existe de forme allergiche, quande unna personna senscibile a colla di alimenti allergizanti. I scintomi da gastrite catarrale son soviatütto soggettivi: nausea, malesseri, aumento da produsion de saliva, dô epigastrego. A terapia a consciste in ta lavanda gastrega, seguia da zazzün o da nutrision con dieta liquida o fleboclisi.

### Forma Flemmonosa
Provocâ da germi *piogeni*, a pö esse diffüza, o ascessuale, o localizzâ. Solitamente a corpisce i pasienti adülti in cattive condisioin de salüte, o che g'han o stömago indebolio (da tumoî o da gastrite cronica). O dô in ta forma flemmonosa o l' è molto forte, o pasiente spesso o rimette sangue. A terapia a l' è chirürgica e medica, ma se tratta de unna forma soggetta ancon a forte mortalitæ.

### Forma Corroxiva
Originâ quande o pasiente o colla varie sostanse, o pe sbaglio o in te un tentativo de suiçidio. Purtroppo a se nota spesso in ti figgin che son arrivæ a mette e man in sce sostanse caustiche döviæ pe e puliscie. A pö esse dovüa a açidi forti (Acido nitrego, Acido solforego, Acido cloridrico) o basi forti (idroscido de sodio, potassio, ammoniaca), o sali metallici. I scintomi son primma brüxô e dô, poi vomito e diarrea, poi ancon shock e freve. A prognoxi a l'è grave, spesso se deve registrâ un exito fatale. A lavanda gastrica a l'è unna terapia immediâ. Se o pasiente o sopravvive se pö rende neçessaio intervegnî chirurgicamente pe risolve unna stenoxi cicatrisiale.

## Âtri progètti

Categorîa:Mouttie
O Gladiatô

**O Gladiatô** (*Gladiator*) o l'é 'n film stòrego do regista Ridley Scott, do 2000, co Russell Crowe, Joaquin Phoenix, Connie Nielsen, Richard Harris, Oliver Reed e Tomas Arana.

## Tràmma
Inte l'anno 180 d.C. i sordatti romani han vinto 'na battaggia contra i bàrbari germànichi. Doppo a battaggia, l'Imperatô de Romma, Marco Aurelio, o dixe a-o seû generale Mascimo Decimo Meridio che o veû lasciâ o posto da Imperatô pe' dâlo a lê. Ma quande Còmmodo, o figgio de Aurelio, o vegne a savéi l'intensciòn do poæ, o l'ammassa.

Dòppo Còmmodo o fa' ammassà a moggé e o figgieû piccìn de Mascimo. Quande Mascimo o torna in Spagna, o seû pàize, pe' çercà de sarvâ a seû famiggia, o vegne piggiòu da 'na banda de mercanti de scciavvi e vendûo in Marocco. Qui Mascimo o deventa un gladiatô e, co-a seû esperiensa da guæra, o vinçe tûtte e partìe e o deventa 'na çelebritæ; coscì o vëgne mandòu a Romma.

A-o mæximo momento, Còmmodo o l'é deventòu Imperatô. Dûrante 'no scontro tra gladiatoî a-o Colosseo, Còmmodo o vegne a savèi che Mascimo o l'é vivvo e o l'é deventòu famoso; aloa o çerca de fâlo ammassâ inte l'arena.

O film o finisce co' a scena de 'n combattimento, into Colosseo, tra Còmmodo e Mascimo.

## Osservasoìn
O Gladiatô o l'é stæto l'ûrtimo film do genere "peplum".

Categorîa:Cine
Botulismo

O **Botulismo** o l'è unna intoscicasion dæta da o veleno prodotto da un batterio, o *Clostridium Botulinum*.
 
## Descriçion
Se tratta de un germe anaerobio gram-poxitivo, poco rexistente in te a forma vegetativa ma in graddo de rexiste ao calô, quande o se tröva in te a forma de spora. Se conscidera o botulismo una intoscicasion e no unna mouttia infettiva perchè i danni no son causæ da o batterio, ma da a toscinna prodotta da questo (spesso quande no gh'è ciü presensa de batteri viventi).

### Quaddro epidemiologico
O *Clostridum Botulinum* o vive in te o terren; l'intoscicasion a se verfica quande se consümma alimenti conservæ in ti quali o batterio o se segge riprodotto. I alimenti a rischio son e carni, i legümmi conservæ in mainea artigianale, o pescio in conserva o affümegou. L'incubasion a va da e 18 a e 96 ôe.

### Quaddro clinico
A toscinna botulinica a l'è *neurotropa*, interessando i nervi motori. All'inisio se ha distürbi da vista, difficoltæ de parolla, problemi intestinali, disfagia. Segue a paralisi, a livello di öggi, di nervi cranici IX e X e da vesciga. Tipica l'è a secchessa de e mucose, dovüa a o blocco de e secresioin. In te e forme ciü gravi se ha poi paralisi respiratoia e arresto cardiaco (causæ da a compromiscion bulbare) che porten ao decesso. A prognosi do botulismo a resta molto riservä.

### Prevension
Importante l'igiene di alimenti; specialmente de quelli preparæ in casa o in mainea artigianale. Ricordemmo che o *Clostridium Botulinum* o l'è *anaerobio* e o vive in te ambienti poviei de oscigeno. Inoltre o no l'è in graddo de sopravvive in ambienti aventi un çerto tascio de açiditæ. Soviatütto, a toscinna a l'ètermolabile e *cöxendo i alimenti se elimina tütti i rischi*.

## Âtri progètti

Categorîa:Mouttie
Kwashiorkor

A **Kwashiorkor** a l'è unna mouttia causä da a malnutrision. A se verifica quande l'apporto de calorie (pe esempio, de farinaçei) o l'è normale, ma l'è insuffiçiente quello de proteinne. 

O nomme o vegne da o Ghana e o scignifica *segundo figgio*, perchè a mouttia a l'ea stæta descrîta pe a primma votta in figgiö primogeniti svessæ troppo ä spedìa doppo a nascita de un fræin o unna söinna. Quande se messcia mancansa de proteinne e mancansa de calorie se presenta alternativamente kwashiorkor e *marasma* o unna forma mista de due mouttie. (*Marasma* o l'è un moddo meno crüo pe indicä i danni da famme. Gh'è unna çerta confüxion de termini che a fa scì che de votte se tröve *marasma* comme scinonimo de *kwashiorkor*).

A kwashiorkor a presenta tante manifestasioin cliniche: ritardi o arresto in ta crescita; anemia; edema; dermatosi; depigmentasion o viceversa iperpigmentasion da pelle; o figgin o se presenta apatico e serrou ai stimoli do mondo esterno. Se registra atrofia da mucosa dell'intestin e steatosi do fegato. L'è praticamente inevitabile che se presente infesioin da batteri, funzi e virus.

Unna terapia corretta a porta ä guarixon in te un meise -  un meise e mezo.

## Âtri progètti

Categorîa:Mouttie
Peiso

O **peiso** de un corpo a l'è a forsa ch'a vegne eserçitä in sce o corpo meximo a causa do fæto de esse all'interno do campo gravitasionale terrestre. Pe questo motivo o peiso o l'è unna grandessa vettoriale, dæto che o l'ha a diresion e o verso ch'o l'ha o vettô do campo gravitasionale in te un punto qualsiasi. O valô do vettô gravitasionale o l'è o meximo pe tütti i oggetti che se tröven in to meximo punto. A forsa peiso a l'è differente, se l'è differente a massa.

## Ünitæ de mezüa do peiso
In quante unitæ de mezüa de unna forsa, o peiso o pö esse mezüou in Newton, ma in te l'üso comün se ricôre ao chilogrammo o ciü precisamente chilogrammo-peiso. Questo o l'è pari â forsa gravitasionale che a Tæra a l'eserçita in sce un cilindro de platino-iridio dîto chilogrammo-campion. Sciccome o vettô gravitasionale o l'è variabile da un punto a l'atro da superfiçie terrestre, a definision ciü precisa a l'è a seguente: o chilogrammo a l'è a forsa de attrasion terrestre in sce o chilogrammo campion (campion de massa in to scistema M K S) a o livello do mâ e a 45° de Latitüdine.

## Ätri progetti

Categorîa:Fixica
Musée d'Orsay

O **Musée d'Orsay** (*Musée d'Orsay*, in françeise) o l'è un musëo int'a çittæ de Pariggi. O l'è stæto averto int'o 1986 e o gh'a unn-a superfiçie de 57 400 m². Int'o 2007 o l'è stæto vixitòu da 3.200.000 personn-e

## Âtri progètti

## Colegaménti estèrni
* 

 

Categorîa:Musei in Fransa
Huang Xianfan

**Huang Xianfan** (in cineize: 黄现璠, prônûnçia pinyin: Huáng Xiànfán) nasciuo in to 1899 a Qusi de la Fusui (provinsa de Guangxi) o 13 novembre 1899 e mòrto a Guilin (provinsa de Guangxi) o 18 Gennaio 1982, o l'è stæto 'n professö de stöia e fundatô do Zhuang studiòu cineize. 

## Biografia
Tra 1922 e 1926 o l'à studiòu o stöia a Nanning, tra 1926 e 1935 o l'à studiòu o stöia a l'Üniverscitæ Normale de Pechin e tra 1935 e 1937 o l'à studiòu o stöia a l'Üniverscitæ de l'Impeo Tòkyo. Tra o 1943 e o 1953 o l'esercitò l'attivitæ de professö üniverscitaio a l'Üniverscitæ de Guangxi e tra 1954 e 1982 o l'esercitò l'attivitæ de professö üniverscitaio a l'Üniverscitæ Normale de Guangxi. 

## Le opere (in [[Lèngoa italiann-a|italian]])
### Storiografia
* *Storia generale della piattaforma per la Cina* (co-autore, vol. I-III), Editrice commerciale, Pechino, 1932-1934.
* *Alta scuola storia*(vol. I-II), Lida libreria, Pechino, 1933. 
* *Gli agricoltori che vivono nella dinastia Yuan*(traduzione), Editrice Beilei Società, Pechino, 1934.
* *Dinastia Tang generale della comunità*, Editrice commerciale, Shanghai, 1936 (ripubblicato, 1937).
* *Gli studenti della salvezza nazionale movimento dinastia Song*, Editrice commerciale, Shanghai, 1936 (Taipei, 1956 e 1965). 
* *Non vi è schiavo della società nella storia della Cina*(vol. I, II, III), Gazzetta di Guangxi, Collegio Docenti Ufficiale, vol. II-III, Guilin, 1979.

### Etnologia
* *Storia brevedel Guangxi Zhuang*, Guangxi popolare Casa Editrice, Nanning, 1957.
* *Tusi nel sistema occidentale Guangxi*, into "Yao e Zhuang storia scientifica del seminario", Il primo, Nanning, 1962.
* *L'evoluzione del nome del Zhuang*, Guilin Daily, Guilin, 1942.
* *Nong Zhi Gao*, Editrice Guangxi popolare Casa, Nanning, 1983.
* *Storia generale del Zhuang*(co-autore), Editrice Guangxi Nazionale, Nanning, 1988.
* *Occidentale "nazione", l'origine della parola, l'evoluzione e le somiglianze e le differenze*, Guangxi Scienze sociali, Vol.1-9, Nanning, 2008.
* *Una biografia critica di Wei Ba Qun*, Editrice Guangxi Normale Università, Guilin, 2008.

## Note

 
## Atri progetti

Categorîa:Stöia
Categorîa:Biografìe
Confucio

**Confucio** (cineize: 孔子, pinyin: Kǒng zǐ; Wade-Giles: K'ung-tzu) (551 a.C. – 479 a.C.) o l'è stæto 'n filòsofo, educatô e fundatô do Confucianêximo (Rújiā 儒家) cineize.
## Biografìa

## Âtri progètti

Categorîa:Biografìe
Categorîa:Religion
Categorîa:Filòzofi
S. Nichioso do Boschetto

A badia de **San Nichioso do Boschetto** a se tröva in sce a sponda drita d'a Ponçeivia, in via do Boschetto. 

Quest'ürtima a l'è unna traversa de corso Perron, poco a valle de o bivio che o porta a Borzoi. Comme tütta a parte bassa da valle da Ponçeivia, questa zona a l'è stæta incorporä in ta *Grande Zena* into 1926.

## Descriçion e stöia
A gexa a remonta ao Trexento: ma de quell'epoca resta solo o campanin. In to 1410 a l'ha visto l'arrivo d'i benedettin. Diventando monestê, o complesso o riçeveiva donasioin da diverse famiggie nobili zeneixi, che ghe faxeivan realizzä e proprie tombe. Diverse de queste seportüe son arrivæ ä nostra epoca. Attualmente l'aspetto d'a gexa o l'è prevalentemente barocco, ma l'aspetto preçedente o traspare ancun in t'a cappella de San Beneito (do XV secolo) e in te unna serie de affreschi do XVI secolo (in t'a cappella d'a Madonna). O convento - çinqueçentesco - o l'ha dui ciostri, de aspetto rinascimentale. 

O monestê o l'è passou da o 1960 a l'Opera don Orione, dòppo che in te l'Öttoçento o l'aveiva ospitou adreitüa un insediamento indüstriale e di appartamenti.

## Âtri progètti

Categorîa:Gêxe de Zêna
Eròstrato

**Eróstrato** o **Heróstrato** o l'ea un pastô de Éfeso restou famoso comme inçendiaio. O l'è stæto responsabile d'a destrüçion d'o Tempio de Artemide (a Dea che i Romani ciammaven Diana) a Éfeso. Questo tempio o l'ea consciderou unn-a d'e Sette Mävegge do Mundo Antigo. L'inçendio o l'è avvegnüo o 21 de lûggio de l'anno 356 a.C.

## Biografia
A confescion d'o motivo de l'inçendio a l'è avvegnüa sotto a tortüa, ordenä da Artaserse III. Segundo quante ne riporta i scrittôi antighi l'ünico movente de Eròstrato o l'ea quello de diventä famoso a tütti i costi. Scoverta l'intençion de l'inçendiaio, vegniva proibio sotto penn-a de morte de mantegnï qualunque memoia d'o nomme de Eròstrato, pe e generaçioin futüre. Questo provvedimento evidentemente o no l'è bastou pe cancellä da a stoia, ni o nomme ni l'açion. Ha scrito Valeio Mascimo: « S'è scoverto che un ommo o l'aveiva deciso de inçendiä o tempio de Diana a Éfeso, de moddo che pe a destruçion d'o ciü bello d'i edifiçï o sö nomme o saieiva stæto conosciüo in t'o mondo intrego. » Anche o scrittô e storico grego Teopompo o l'ha registrou l'inçendio e o nomme de Eróstrato trasmettendoli finna ai nostri giorni.

### O nomme de Eròstrato in t'a cultüa e in t'a sciensa
L'açion realizzä da Eróstrato, e a sö intençion de diventä famoso coste quello ch'o coste han avüo eco in te l'poca moderna. In te l'ambiente accademico d'a psicología se denomina Complesso de Eróstrato o distürbo mentale pe o quæ l'individuo o çerca de mettise in evidensa, de distinguise, de esse a o centro dell'atençion.

O nomme de Eróstrato o l'è passou a diverse lengue moderne:
 
- In tedesco, presempio, *Herostrat * o l'è un individuo in costante riçerca d'a fama. 
- O termine ingleise *Herostratic fame* (fama *Erostrática*), o se riferisce pægio a Eróstrato. 
- Marcel Schwob o l'ha scrito un racconto cürto sovia Eróstrato, ch'o forma parte d'o libbro *Vitte Imaginaie*, publicou in t'o 1896.
- Jean-Paul Sartre o l'ha scrito un racconto cürto intitolou *Erostratus*, comme parte de *Le mur* (*A Müaggia*), d'o 1939. In te questa stoia, un ommo o pianifica de commette d'i crimini violenti con o fin de conseguï a fama. 
- *Herostratus* o l'è un film britannico d'o 1967, d'o cineasta australian Don Levy.
- O scrittô spagnollo Miguel de Unamuno, in t'o sö romanso *Amor y pedagogía*, o nommina questo personaggio pe fä riferimento a l'anscietæ de immortalitæ propia de l'esse umano.

## Âtri progètti

Categorîa:Biografìe
Categorîa:Stöia
Categorîa:Psicologia
Clonaçion

A **clonaçión** a l'é 'n processo pe-o quæ peu òtegnîse in mòddo asesoâle de còpie idéntiche de 'n òrganìsmo, çélula ò molécula za svilupòu.

A l'é a riproduçión sensa relaçioìn sesoâli de çèrti organismi uniçelulâri, de çèrti invertebræ ò çèrte ciànte.

## Colegaménti esterni

Categorîa:Biologîa
Oscigenoterapia

L' **Oscigenoterapia** a l'è a somministrasion de oscigeno effettuä pe diminuï o travaggio respiratoio e pe aumentä a tenscion de oscigeno in ti alveoli polmonari. Se parla de unna *oscigenoterapia a erta concentrasion* e de unn-a a *bassa concentrasion*.

### Erta concentrasion: finna a o 60%
A se dövia pe di periodi brevi, essendo indicä in ti caxi de alveolite fibrosante, tromboembolia polmonare, premonia no complicä.

### Bassa concentrasion: fin a o 28%
In veitæ o 28% o l'è indicou solo in te çerti caxi: a votte l'è megio no superä o 24%. A bassa concentrasion a l'è indicä pe diverse patologie, fra e quæ a broncopnoeümopatia cronica ostrüttiva. L'oscigenoterapia a richiedde sempre un dosaggio attento da concentrasion, segundo e condisioin do pasiente e o tipo de patologia. Questo perchè unna concentrasion sbagliä a pö avei conseguense graviscime, anche fatali: l'oscigeno o l'è da consciderä un farmaco, avente comme ogni atro di rischi de soviadosaggio.

## Atri progetti

Categorîa:Mëxinn-a
Dresda

**Dresda** (in tedesco *Dresden*) a l'è unna çittæ da Germania, de 555.351 abitanti (a-o 31 Dixembre do 2021). 

A l'è capitale da Sassonia, un di *Länder* che componn-en a Repübblica Federale. Dresda a l'è un çentro indüstriale (famosa l'indüstria ottica e fotografica), commerciale e de cultüa. A se tröva in sce a scinistra do sciümme Elba. 

Doppo o 1195, a opera de Dietrich de Meissen, vegniva costruìa a primma parte de l'abitou, quella che oua a l'è dïta çittæ vegia o *Altstadt*; probabilmente però in precedensa gh'ea zà un villaggio slavo. In to çinqueçento se univa a çittæ nöa, a coscì dita *Neustadt*. A Dresda in to giorno de Dênâ do 1745 vegniva firmou a paxe tra Austria e Pruscia. L'avenimento stòrico ciü scignificativo son però i spaventoxi bombardamenti do Frevä 1945, che destrüzzeivan praticamente a çittæ. 

Doppo a Segunda guera mondiâ Dresda a l'ha fæto parte da DDR (Repübblica Democratica Tedesca), fin ä riunificasion da Germania. Da o punto de vista artistico, Dresda a l'è famosa pe a sö Pinacoteca.

## Galerîa d'inmàgine

Dresden-1504-Panorama von W-2008-gje.jpg|Panoramma
Dresden-1360-Zwinger-Tuerme-2008-gje.jpg|E Ture
Dresden-1276-Kunstakademie-2008-gje.jpg|L'Academia de Belle Arte
Dresden-1392-Zwinger von W-2008-gje.jpg|A fortessa dita Zwinger
Dresden-1386-Zwinger-Plastik-2008-gje.jpg|A fortessa dita Zwinger (particoläre)
Dresden-1416-Zwinger-Ausblick auf Koenig Johann-2008-gje.jpg|O Rè Johann
Dresden-1486-Frauenkirche-2008-gje.jpg|A gexa dita Frauenkirche
Dresden-1732-Hauptbahnhof-2008-gje.jpg|A staçion çenträ
Dresden-1658-Lingnerschloss-Eckberg-2008-gje.jpg|I castélli de l'Elba
Dresden-1452-Heissluftballons-2008-gje.jpg|Dresda


## Âtri progètti

Categorîa:Çitæ da Germània
Ratatuia

A **Ratatuia** a l'è unna specie de stüfou de verdûa.

## Ingredienti
- 2 çioule; 
- 2 spighi de aggio;
- 4 sücchin;
- 3 meizanne;
- öio d'oliva (circa un gotto);
- ½ chillo de tomate;
- sä.

## Preparasion
Preparæ o sofrito con l'öio, l'aggio e a çioula. A çioula a deve esse tritä, ma l'è megio lasciä intreghi i spighi d'aggio. Quande a çioula a comença a imbiondï, levæ l'aggio e azzunzei a sä e e verdüe (tütte taggiæ a dadetti, a differensa de tomate che invece devan esse tritæ). Chi amma o piccante pö azzunze do pevionetto segondo i propri güsti, sciübben che questa spessia a no fasse parte da vegia cuxin-a zeneize.

Fæ cöxe a fögo basso pe circa trei quarti d'oa.

## Âtri progètti

Categorîa:Cuxinn-a
O Borgheto (Vara)

**Er Borgheto** (*U Burghetu* 'nt'a variante locale, *Borghétto* en żenéṡe, *Borghetto di Vara* en talián) i'è ün comǜn dea Ligǜia con üna popolassión de 902 abitanti, 'nt'a provinsa dea Spèza.

## Geografia

## Stòia

## Abitanti
### Evolüssión demografica

### Minoranse forèste
Segondo l'ISTAT, ai 31 dezenbre 2019, ar Borgheto i ghe son 74 sitadìn forèsti.

### Persone ligae ar Borgheto
* Giovanni Francesco Cassana, (Er Borgheto, 1611 - Mirandola, 1690), pitoe.
* Guglielmo Castagnetti (Er Borgheto, 1943), politego.
* Stefano Buschini (A Spèza, 1961), diretoe de còo.

## Sìti da vede

Immaggine:Borghetto di Vara (SP) - chiesa del Sacro Cuore di Gesù.jpg|A geṡe parochiae do sentro der paeṡe
Immaggine:Borghetto di Vara-abbazia dell'Accola-facciata1.jpg|L'abaṡia de l'Accola, o de Santa Maia Sónta
Immaggine:Cassana (Borghetto di Vara)-chiesa san michele-complesso da provinciale.jpg|A geṡe parochiae de Cassana
Immaggine:Cassana (Borghetto di Vara)-chiesa santa maria della foce4.jpg|Santa Maia dea Fóṡe, a Cassana
Immaggine:L'Ago (Borghetto di Vara)-chiesa sant'andrea-facciata2.jpg|A parochiae dea frassión de L'Ago
Immaggine:Boccapignone (Borghetto di Vara)-chiesa madonna della castagna.jpg|Geṡe dea Madòna dea Castagna, a Bocapignón
Immaggine:Ripalta (Borghetto di Vara)-chiesa san nicola di bari-complesso.jpg|A parochiae de San Nicolò, a Ripalta
Immaggine:Borghetto di Vara-IMG 0157.JPG|Santüaio de Nostra Signóa de Roverano


### Architetüe religioże
* Geṡe parochiae do Sacro Chèe
* Geṡe de San Carlo Borromeo
* Abaṡia de l'Accola

;Cassana
* Geṡe parochiae de San Miché Arcàngeo
* Geṡe de Santa Maia dea Fóṡe
* Oatòio de San Rocco

;L'Ago
* Geṡe parochiae de Sant'Andria
* Geṡe do Santiscimo Salvatoe
* Santüaio de Nostra Signóa de Roverano

;Pogliasca
* Geṡe parochiae de San *Maurizio*
* Geṡe de Nostra Signóa der Poggiolo
* Oatòio de San Rocco

;Ripalta
* Geṡe parochiae de Nicòlo de Bari
* Geṡe dea Madòna dea Castagna

## 'Conomia

## Coltǜa
### Dialèto

## Manifestassión

## Fèste e fée

## Comünicassión
### Strade

### Fèrovie

## Aministrassión
### Sìndici de O Borgheto

### Paeṡi binèi
O Borgheto i'é ün comǜn binèo de:
* 

## Nòte


## Àotri progèti

Categorîa:Comûni da provinsa dea Spèza
Peive

O **peive** (**péivie** segóndo a grafîa ofiçiâ, **peive** in savonéize, **pàivre** in noveize, **péve** in vintimigiôzo, **püve** in monegàsco) o l'è unna spessia otegnüa da i früti de unna cianta, o *Piper nigrum* (L., 1753), a l'é 'na ciànta ch'a apartegne a-a famìggia de Piperaceae.

O *peive gianco* o se ricava da i früti möī, mentre o *peive verde* o vegne estræto da quelli completamente bozzi.

## Descriçion
Se invece se dövia quelli a meitæ maturaçion, se ottegne o *peive neigro*. O peive o contegne un alcaloide, a *piperina*. Quello che vegne ciammou *peive rosso* o l' è invece un prodotto completamente diverso, ottegnüo maxinando un pevionetto do genere *Capsicum*, e o no l'è trattou in te questo articolo. O peive o l'è conosciüo da tütti pe o sö utilizzo in cuxinna, ma o se dövia anche comme insetticida, conservante, in t'a preparasion de farmaci e de cosmetici.

### O peive e a fisiologia d'a digestion
L'üso d'o peive o l'aumenta a secresion d'a lipasi da parte d'o pancreas, dell'amilasi salivare, d'a tripsina e d'a lipasi intestinale. O stimola anche a secresion d'a bile: questo o rende ciü façile digerï i grasci. Tütti questi effetti renden ciü rapido o passaggio di alimenti in t'o træto digerente. Sciübben che ghe segge di pregiüdissï contraï o peive, se döviou a i giüsti dosaggi, o no porta danni a o stömego.

## Produtoî

## Nòtte

## Bibliografîa
* , un articolo scientifico (in Ingleise) in sce i effetti dell'üso do peive.

## Âtri progètti

Categorîa:Plantae
Categorîa:Alimentaçion
Categorîa:Agricoltua
Lordi

**Lordi** o l'ea 'n grûppo de muxicisti da Finlandia. O l'ea fæto da 5 muxicisti:

* Tomi "Mr. Lordi" Putaansuu
* Jussi "Amen" Sydänmaa
* Hiisi
* Mana
* Hella

## Album
* Get Heavy (2002)
* The Monsterican Dream (2004)
* The Arockalypse (2006)
* Deadache (2008)
* Babez for Breakfast (2010)
* To Beast or Not To Beast (2013)
* Scare Force One (2014)
* Monstereophonic – Theaterror vs. Demonarchy (2016)
* Sexorcism (2018)
* Killection (2020)
* Lordiveristy (2021)

## Atri progetti

Categorîa:muxicisti
Fedon

**Fedon** o l' è stæto un filosofo grego, nasciüo a Elide (dove o l'aveiva fondòu 'na schêua), discepolo de Socrate. 
## Vìtta
O l'ha scrito doî diàloghi, *Scimon* e *Zopiro*, che no son arrivæ ai nòstri giorni. 

A sò votta Platon o l'ha ciammou con o nomme de *Fedon* un di sò dialoghi ciü famoxi. Repiggiando inti sò dialoghi (che conoscemmo indirettamente attraverso i autoî antighi) o tema socratico do *logos*, Fedon o ne sostegniva a fòrsa, in graddo de vinçe e tendense do carattere. 

Gh'è un esempio famoso: o protagonista de *Zopiro* o l'ea un sostegnitô da fixognomica, oscia da poscibilitæ de capï o carattere e a moralitæ de personne stüdiandone a fixonomia. Zopiro o dava un giudisio in sce Socrate doppo aveine stüdiou a faccia, stabilindo che o grande filosofo o l'ea dedito ai vissï... cösa ch'a faxeiva rîe i presenti, pe esse poi confermä propio da Socrate, ch'o confermava de esse stæto visioso primma che o *logos* e a conoscensa o trasformessan.

## Âtri progètti

Categorîa:Filòzofi
Categorîa:Biografìe
Giordano Viezzoli

**Giordano Viezzoli** (Trieste, 31 Mazzo 1910 - çê de Barajas Spagna, 30 settembre 1936) o l' è stæto un aviatô, sergente pilota de a Regia Aeronautica, e antifascista.
## O progetto do lancio di manifestin a Zena
Viezzoli o l'ea nasciüo a Trieste da famiggia irredentista e repübblicann-a. A l'inissio do 1928 o piggia contatto co-i esponenti da organizassion che, fondâ l'anno seguente, a piggia o nomme de *Giustizia e Libertà*. In seguito o se arruola volontaio in aeronautica. Ottegnüo o brevetto de sottuffissiâ pilota, o vegne destinou ä 146a squadriglia idrovolanti de stansa a Elmas (Cagliari). D'accórdo con sö pôæ e sö fræ, anche lô antifascisti, e i ambienti di oppositoi do regimme in Italia e a l' estero, o comença a preparâse pe un xöo de propaganda che, con l' agiütto de Gabriele Rossetti (medaggia d'Ou da Primma Guera Mondiale e nemigo do fascio), o pósse ripete l' impreisa do Giovanni Bassanesi de l' 11 de Lüggio do 1930. O Bassanesi, mentre o sorvolava Milan con un Farman proveniente da-a Svissera, o l' aeva effetuou un lancio de manifestin incitanti ä ribellion contra o regime do Mussolini. L'ispirasion de sto gesto a l'ea vegnüa probabilmente da o xöo a Vienna de Gabriele D'Annunzio in te a Primma Guera mondiale. O progetto do Viezzoli o l'è de decollâ da a Sardegna con un idrovoante Savoia Marchetti 57 bis, effettuâ un lancio de manifestin in sce Zena e riparâ in Fransa. Unn'atra impreisa de sto genere a saiä compìa co-o xöo de Lauro De Bosis in sce Romma do 3 de Ottobre do 1931. Sfortunatamente, i delatôi de l' OVRA (l' organismo spionistico ch'o dava a caccia ai oppositoi do fascismo) infiltræ int'i ambienti di antifascisti in esilio a Pariggi vegnen a savei i particolae do tentativo do Viezzoli ch'o vegne arrestou int'a nötte fra o 29 e o 30 de Ottobre do 1930. Condannou dao Tribunale Speciale, o sciorte de prexon pe amnistia o 29 de Ottobre do 1933. Espatriou clandestinamente in Jugoslavia, o razzunze i familiai a Pariggi.

## A morte int'a Guera de Spagna
Sccioppä a guera civile in Spagna, Viezzoli o va volontaio a combatte pe i repübblicaen, arruolou int'a Squadriggia **España** de base a Barajas, vixin a Madrid, comandâ da o scrittô françeise Andrè Malraux. Malraux o n'ha lasciou un ricordo de sta esperiensa int'o libbro *L'Espoir*, int'o quale o Viezzoli o vegne ciammou co-o nomme de *Marcelino*. Mitraggiê-puntatô insc'i bombardê, o vegne ferio a morte a bordo do Potez *La Commune de Paris* durante unn-a miscion a Toledo.
Categorîa:Stöia
Categorîa:Biografìe
Java (lenguazzo)

**Java** o l'è un lenguaggio de programmasion. O l'appartegne ä categoria di lenguaggi orientæ a i oggetti.
 
## Descriçion e stöia
E sö origini remontan a l'inissio di Anni 1990, quande a l'Universcitæ de Stanford se sperimentava o lenguaggio *Oak*. In to 1995 da o megioamento de Oak se ottegniva o Java. 

Caratteristega importante do Java a l'è l'indipendensa dä piattaforma. Questo scignifica che un programmma Java o l'ha comportamento scimile in sce di hardware diversci, grazie ä Macchina Virtuale Java. O lenguaggio o vegne scrito e automaticamente compilou in too codiçe *bytecode*; questo o gia in sce a Macchina Virtuale ( che a se pö consciderä un software ch'o l' imita un hardware). A Macchina Virtuale a tradüxe coscì o *bytecode* rendendolo adatto ä piattaforma in sce a quæ a l' opera.

### Libreria standard
O vantaggio da programmasion orientä a i oggetti de Java o l' è quello de poei döviâ, programmando, a libraja standard. 

Questa a se pö immaginä comme un grande archivio ch'o serve pe creä façilmente i oggetti che neçescita, partindo da e classe presente in ta libraja.

### Java Development Kit
Pe programmä in Java, in base a quante emmo visto suvia, bezögna installä in sce o proprio computer a macchina virtuale Java. 

Questa a l'è contegnüa insemme a un compilatô in to *Java Development Kit*, disponibile gratuitamente in sce l'Internet. Pe imparä a programmä in Java l' è consegiabile affidase a un manuale; fra i tanti ( a stampa o virtuali ) se limitemmo chi a ricordä ( a chi g'ha unna çerta padronansa de l' ingleise ) i *tutorials* de *Sun*; anche questi son disponibili in forma libera e de badda in sce Internet

## Vôxe corelæ
* VLC  (programma pe visualizzä video in sce o computer)
* Clam (programma antivirus)
* OpenOffice.org
* Audacity (programma informatico open source pe a registraçion)

## Conligaménti esterni
* Java, java.sun.com
* Java tutorial, java.sun.com/docs/books/tutorial

## Âtri progètti

Categorîa:Informatica
Clam

**Clam Antivirus** o l'è un programma antivirus, disponibile *open source*. Ricordemmo che pe 'open source' se intende, in senso streito, i programmi aventi sorgente libera; ma in senso allargou a definision a vä piggiando campo pe definî tütti i programmi disponibili de badda.
### In sce quali scistemi operativi funsionna Clam
Questo antivirus o pö esse döviou con i scistemi operativi:

- Apple
- Linux
- Windows.

E dimenscioin de Clam son de poco ciü de 23 Megabytes; questo o fa scì che rispetto a atri programmmi antivirus o rallente meno o funsionamento de o computer.

### Comme ottegnï Clam
O programma o pö esse scaregou da Internet all'indirisso https://web.archive.org/web/20200115225711/http://it.clamwin.com/

Informasioin supplementari se tröven a quest' atro indirisso https://web.archive.org/web/20100202022741/http://forums.clamwin.com/

## Bibliografîa
Bonna parte de informasioin döviæ pe compilä questa voxe son derivæ da o libbro:

* 

## Vôxe corelæ
* VLC  (programma pe visualizzä video in sce o computer)
* Java (lenguazzo)
* OpenOffice.org
* Audacity  (programma informatico open source pe a registraçion)
## Âtri progètti

Categorîa: Informatica
Cantego di Canteghi

O **Cantego di Canteghi** o l'è un libbro de l'antigo Testamento, appartegninte ao grüppo di libbri poetici e sapiensali. Spesso o sö nomme o vegne abbreviou in **Ct**. 

## Descriçion
Se conscidera ch'o segge stæto composto in Palestinna verso o V secolo a.C. o IV secolo a.C., sciübben che o començe con e parolle *Cantego di Canteghi, ch'o l'è de Salomôn*. Se tratta de un testo insolito in ta Bibbia, perchè ansichè parlä do Segnô o dövia o lenguaggio de un amô appascionou. Pe questo motivo zà i antighi Ebrei aveivan dübitou da sö canoniçitæ, finindo però pe aççettalo. Anche a gexa Cattolica a l'ha sempre consciderou ä stregua de tütti i atri testi canonici.

### Interpretasion allegorica e letterale
Antigamente i Ebrei interpretavan questo testo comme un'allegoria de l'amô do Popolo eletto verso o Segnô, e viçeversa. Questa interpretaçion allegorica a l'ea stæta piggiä pe bonna anche dai autoî crestien, con a differensa che pe lô i dui amanti rappresentavan Gexô Cristo e a Gexa, oppüre l'anima e Dio. 

Attualmente però i ciü tanti fra i esegeti son ciü propensci a l'interpretaçion letterale do *Cantego di Canteghi*: unna arrecuggeita de canti che çelebran l'amô fra a donna e l'ommo, reçiproco e fedele. L'è stæto scrito che questo testo o riscatta l'amô da ogni püritaneximo comme da ogni liçensa erotica.

## Capitolo 4, versetto 11
*Da i tö lerfi stissa amë vergine, sposa,*
*gh' è amë e læte sotta a tö lengua*
*e l' oudô di tö vestî o l' è comme*
*o profümmo do Libano.*

### Traduçión
* *O Càntico di Càntichi*, tradûto in zenéize da Enrico Carlini (Rîco Carlìn).

## Nòtte


## Âtri progètti

Categorîa:Crestianeximo
Categorîa:Ebraiximo
Dermatite atopica

A **Dermatite atopica** a l' è unn-a mouttia da pelle.
 
## Descriçion
A se presenta in te soggetti che han avüo manifestasioin allergiche (o che vegnan da unna famiggia in te a quale seggen stæte presenti manifestasioin allergiche). L'elemento allergico o no l'è l'ünico a determinä a mouttia, essendo associou anche con cause ambientali (clima, prodotti chimici) e psicologiche. E ghiandole sebacee e sudoripare funsionen meno de o normale. In te o neonato e in te l'adülto e localizzasioin d'a dermatite atopica son differenti; i scintomi invece son i meximi (brigue e dermangiöia). 

Normalmente l'esordio in te i figgiö o se ha verso i 3-4 meixi de etæ, con a formasion de briguette vescicoloze e ümmie in sce a faccia e sotta ai cavelli; no l'è interessou a zona intorno ä bocca. Viceversa a zona *periorale* e i lerfi son interessæ in te i caxi de dermatite atopica che se presentan in te l'adolescente e in te l'adülto. In te questi ürtimi caxi a pelle a se presenta secca, sciüta, assottigiä e con spaccatüe (*ragadi*); in te a fase acüta però a diventa essudante. In te i figgiö l'è façile asciste ä guarigion spontanea con o tempo.

### Scinonimi
Questa patologia a l'è dita anche *eczema atopico* o *neurodermite*.

## Vôxe corelæ
* Cheratôxi solare (lexion pre-cancerosa da pelle) 

## Âtri progètti

Categorîa:Mouttie
Fügassa con a polenta

A **Fügassa con a polenta** a l'è un prodotto da forno appetitoso, che a ripaga de a pasiensa che dovemmo avei aspêtando a sö lievitasion.

### Ingredienti
* Fænna de granon (polenta) 1/2 Kg
* Fænna gianca 3 etti abbondanti
* Lievito de bira fresco 25 g
* 1 gotto grosso de öio de oliva
* Sä.

### Preparasion
Se prepara un impasto con a fænna (mescciando e due qualitæ), a sä, l'öio  e o lievito. Se lascia lievitä circa due ôe e mezza; se tia a pasta e a se mette in te un testo. Bezeugna lasciala lievitä ancon due ôe, e cöxe pe poco meno de 3/4 d'ôa in te un forno no troppo câdo.

Categorîa:Cuxinn-a
Varsavvia

**Varsavvia** (in polacco, *Warszawa*) a l'é a çitæ ciù grande da Polonia e capitâ de quello pàize da l'anno 1596.

## Geògrafia

## Stöia

## Pòsti de interèsse

## Economia

## Coltûa

## Feste e fëe

## Comunicaçioin

## Âtri progètti

Categorîa:Polonia
Categorîa:Capitæ de Naçioîn
Lech Wałęsa

**Lech Wałęsa**, nasciûo o 29 setenbre 1943, o l'é un politico polacco e antigo ativista di diritti umén.

O l'à vinto o Nobel da Paxe in 1983 e o l'é stæto prescidente da Polònia da-o 1990 a-o 1995.

## Atri progètti

Categorîa:Biografìe